

TEHNISKĀS JAUNRADES NAMS „ANNAS 2”

Annas iela 2, Rīga, LV-1001, tālrunis, fakss 67374093, e-pasts tjn@riga.lv

NOLIKUMS

Rīgā

2021. gada 3. septembrī Nr. TJNA2-21-10-nos

Atklātās sacensības raķešu modelismā “RĪGAS RUDENS”

1. **Vispārīgie jautājumi**
2. Šis nolikums nosaka kārtību, kādā norisinās Atklātās sacensības raķešu modelismā “RĪGAS RUDENS” (turpmāk – Sacensības).
3. Sacensību mērķi ir:
   1. Raķešu modelisma popularizēšana jaunatnes vidū;
   2. Saturīga brīvā laika pavadīšanas veicināšana jaunatnes vidū.
4. Sacensību uzdevumi ir:
   1. Noteikt labākos individuālos modelistus un modelistu komandas;
   2. Attīstīt raķešu modelēšanas iemaņas.
5. Sacensības rīko Tehniskās jaunrades nams ”Annas 2” (turpmāk Organizators) sadarbībā ar Rīgas domes Izglītības, kultūras un sporta departamenta Sporta un jaunatnes pārvaldi (turpmāk – Pārvalde).
6. Sacensības tiek organizētas ievērojot Latvijas Republikas Ministru kabineta 2020. gada 9.jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai” noteiktās prasības.
7. Organizators nodrošina Latvijas Republikas Ministru kabineta noteikumu Nr.1338 “Kārtība, kādā nodrošināma izglītojamo drošība izglītības iestādēs un to organizētajos pasākumos” prasības.

**II. Sacensību norises vieta un laiks**

1. Sacensības notiek 2021. gada 2. oktobrī.
2. Sacensības notiek plkst. 11.00 (reģistrācija no plkst. 10.00) Aviācijas centrā “Spilve” Spilves ielā 1, Rīgā (satiksme ar 9., 21. trolejbusu līdz galapunktam, ar 3. autobusu līdz pieturai “Spilves lidlauks”).
3. Sacensību nolikums un informācija par sacensībām tiek publicēta interneta vietnē [www.intereses.lv](http://www.intereses.lv) un www.nakotne.com.

# III. Sacensību dalībnieki, programma un nosacījumi

1. Dalībai sacensībās var pieteikt Rīgas interešu un vispārējās izglītības iestāžu audzēkņus (turpmāk – Dalībnieki) vecumā no 7 – 25 gadiem (ieskaitot).
2. Sacensībās dalībnieki piedalās trīs vecuma grupās:

11.1. Jaunākā grupa (7 – 12 gadi);

11.2. Vidējā grupa (13 – 17 gadi);

11.3. Vecākā grupa(no 18 gadiem).

1. Sacensības notiek saskaņā ar Starptautiskās Gaisa sporta federācijas (Federation Aeronautique Internationale ([www.fai.org](http://www.fai.org)) izstrādātiem noteikumiem.
2. Sacensību Dalībnieku sniegumu vērtē Organizatora izvēlēti tiesneši.
3. Sacensību galvenais tiesnesis – Ilmārs Breidaks.
4. Sacensības notiek individuāli un komandu vērtējumā.
5. Komandas sastāvs: 2 Dalībnieki jaunākā, un 2 Dalībnieki vidējā grupa, kuri startē ar S–6–A (2,5 N) un S–4–A klases modeļiem (2,5 N).
6. Individuāli Sacensības notiek S8E/P modeļu klasē (Radiovadāmie raķešplāni).
7. Katrā modeļu klasē tiek piereģistrēts **viens** modelis.
8. S–6–A un S–4–A modeļu klasē ir divi lidojumi, bet S8E/P modeļu klasē ir viens lidojums.
9. Vērtēšanas komisijas lēmums ir galīgs un neapstrīdams.

# IV. Dalībnieku pieteikšana Sacensībām

1. Pieteikuma anketasdalībai sacensībās (skat. pielikumu) līdz Sacensību norises datumam nosūta elektroniski uz e-pasta adresi: [tjn@riga.lv](mailto:tjn@riga.lv) vai nodod to personīgi TJN “Annas 2”, Annas ielā 2, Rīgā, pirmajā stāvā pie dežuranta, vai iesniedz personīgi galvenajam tiesnesim Sacensību dienā.
2. Katrs pilngadīgais Sacensību dalībnieks ir personīgi atbildīgs par sava veselības stāvokļa atbilstību Sacensībām, ko apstiprina ar personīgo parakstu pieteikumā, vai iesniedzot atbilstošu ārsta izziņu.
3. Nepilngadīgā Sacensību dalībnieka veselības stāvokļa atbilstību Sacensībām apliecina ārsta izziņa vai to apstiprina viens no vecākiem ar savu parakstu.

Vai

1. Ja dalībnieku Sacensībām pieteikusi izglītības iestāde, tad Sacensību dalībnieka veselības atbilstību Sacensībām apstiprina izglītības iestādes vadītājs/komandas pārstāvis.
2. Sacensību dalībniekiem līdzi jābūt personu apliecinošiem dokumentam (pase, personas apliecība, skolēnu apliecība), kas pēc tiesneša pieprasījuma ir jāuzrāda.
3. Organizators nodrošina ievērot Fizisko personu datu apstrādes likuma prasības.
4. Izglītības iestādes vadītājs ir atbildīgs par izglītojamo drošību saskaņā ar Ministru kabineta noteikumu Nr. 1338 „Kārtība, kādā nodrošināma izglītojamo drošība izglītības iestādēs un to organizētajos pasākumos” prasībām.
5. Sacensību izdevumus, kas saistīti ar Sacensību dalībnieku un to pavadošo personu ceļa, naktsmītņu, ēdināšanas vai citiem izdevumiem, apmaksā Sacensību dalībnieks vai viņa pārstāvētā organizācija/izglītības iestāde.
6. Piedaloties Sacensībās, iesaistītās personas izsaka savu piekrišanu veikt personu datu apstrādi, vienlaikus ļaujot paust savu vēlmi nepubliskot personas datus. Fotogrāfijas un/ vai video attēli var tikt publicēti Departamenta tīmekļa vietnēs (tajā skaitā uzglabāti publiskās pieejamības arhīvā), drukātajos izdevumos, TV ierakstos un tiešraidē.

# V. Sacensību uzvarētāju apbalvošana

1. Sacensību rezultātu paziņošana notiek 2021. gada 2. oktobrī.
2. Informācija par sacensību rezultātiem 2021. gada 4. oktobrī tiek publicēta interneta vietnēs [www.nakotne.com](http://www.nakotne.com), [www.tjn.lv](http://www.tjn.lv) un www.intereses.lv.

|  |  |
| --- | --- |
| Direktore | I.Maskaļonoka |

Breidaks 29488604

Pielikums

Atklāto sacensību raķešu modelismā “RĪGAS PAVASARIS”

nolikumam

# Atklātās sacensības raķešu modelismā “RĪGAS PAVASARIS”

**PIETEIKUMS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iestādes nosaukums

|  |  |  |  |
| --- | --- | --- | --- |
| Nr.p.k. | Dalībnieka vārds, uzvārds | Modeļu klase | Vecums |
| 1. |  |  |  |
| 2. |  |  |  |
| 3. |  |  |  |
| 4. |  |  |  |

Pedagoga/ Vecāka (likumiskā pārstāvja)/ Pingadīga Dalībnieka (pasvītrot atbilstošo)

vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kontakttālrunis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Līdz **2021. gada 1. oktobrim** aizpildīts pieteikums jāiesniedz elektroniski, rakstot uz e-pasta adresi: [tjn@riga.lv](mailto:tjn@riga.lv) (vai iesniedzot TJN “Annas 2”, Annas ielā 2, Rīgā) **vai 2021. gada 2. oktobrī, plkst 10.00** personīgi jāiesniedz galvenajam tiesnesim Sacensību norises vietā.

I. Breidaks 29488604